જૂનાગઢ પોલીસ દ્વારા 100 નંબર ઉપરાંત એક મોબાઇલ નંબર 95122111000 કાર્યરત કરવામાં આવ્યો છે. જેમાં લોકો ટ્રાફિક, અકસ્માત, દારૂ, જુગાર, ગેરકાયદેસર ખાણકામ જેવી વિવિધ ગુનાઇત પ્રવૃત્તિને ડામવા નાગરિકોને સામેલ કરવામાં આવ્યા છે. નાગરિકો અઘટનાનો મેસેજ કે ફોટો પાડી આ મોબાઇલમાં મોકલાશે તો તરત જ પોલીસ સ્ટેશનના અમલદારને જાણ કરી પ્રશ્નનું નિરાકરણ લાવવામાં આવશે જૂનાગઢ શહેર તેમજ જિલ્લામાં કોઈ પણ ગેરકાયદેસર પ્રવૃત્તિની વિગત આપનારનું નામ પણ ખાનગી રાખવામાં આવશે સાથે સાથે કાગળનો પણ ઉપયોગ નહીં થાય તેથી પર્યાવરણ પણ બચશે. અત્યાર સુધીમાં આ નંબર ઉપર 6થી 8 ફરિયાદ આવી છે, તે મોટે ભાગે ટ્રાફિક અને ગેરકાયદેસર પાર્કિંગને લગતી હતી.